text:  Rusáci za dva milióniky natočili ultimátnu rubačku, zbesilejšiu než Zbesilá cesta. Prvý film z vlastného pohľadu to určite nie je ( pred časom som videl vizuálne aj obsahovo obdobne ladené, aj keď celkovo chudobnejšie Hotel Inferno ) Dejovo je to čistá videohra kde sa nedobrovoľne cyborgizovaný hrdina snaží zistiť čo sa to sakra deje a popri tom neustále behá, skáče a hlavne všemožne killuje nekonečné zástupy nounejm postavičiek. Tá ruská Šulina dokázala namlieť strašné mäso, trebárs scéna s rotačákom na dialnici je jednoznačne guletrhajúca ( ostatne, na trhanie konkrétnych gulí tu taktiež dôjde ) Obrovské množstvo strieľania, krvi, mŕtvol, rozprsknutých hláv a niekoľkonásobne inkarnovaný, zábavne šialený/šialene zábavný Sharlto Copley, ktorý si tu dokonca strihne muzikálový výstup. Nechýba humor, väčšinou samozrejme čierny sťaby uhlie, ale pobavilo aj keď do hrdinovho neúspešného pokusu o osedlanie koňa vyhrávala hudba zo Siedmych  statočných. Finále na streche proti presilovke ďalších cyborgov a následné zúčtovanie s telekinetickým uberzmrdom Akanom bola vskutku orgastická nálož premršteného ultranásilia na druhú ( a dokonca aj arkádové skákanie po levitujúcich zmasakrovaných telách ako po plošinkách ), ktorá ma dokonale rozsekala. Ak neviete ako je možné odrezať niekomu hlavu pomocou vlastného oka tak to treba vidieť. Síce tu hrozí možnosť pogrcania, ale bol to kurevsky parádny výplach.
item_title: Hardcore Henry
item_directors: Ilja Najšuller
item_screenwriters: Ilja Najšuller
item_cast: Sharlto Copley Danila Kozlovskij Tim Roth Haley Bennett Andrej Dementěv Kirill Serebrennikov Darja Čaruša Ravšana Kurkova Polina Filoněnko Sergej Šnurov Alexandr Pal Oleg Poddubnyy Olga Čudakova Prochor Zikora Sergej Valijev Oleg Jermolajev Jelena Berkova Ilja Najšuller